1. 


Kaun Ghous e Azam - Ghous Paak ki tareef aur taugeer 


(a) Wo Ghous e Azam jinke kadam tamaam auliya ki gardan par hai 


(b) Wo Ghous e Azam jo farmate hain ke mujhe kisi par qyaas mat karo aur kisi ko 


mujh par qyaas mat karo 


(c) Wo Ghaus e Azam jo farmate hain ke mere rab ne mujhe wo nematen ata ki 


jinke baare ne tum tasawwur bhi nahi karsakte 


(d) Wo Ghaus e Azam jo kehte hain Allah ne mujhe apne raaz se wagif kiya aur mai 


apne raazo ko murdo par zahir kar dun to wo Allah ki kudrat se zinda ho jaye 


(e) Apke saamne bare bare waliyon ne apne siro ko jhukaya, jahan jinnath aur 


farishte bhi adab se jhukte hain 


Hazrate Imam Abul Hasan Shaknuni 44e & 443, farmate hain Bahjatul Asraar me ke 
Sarkar Ghous e paak khud farmate hain ke mai ek martaba Baghdad ke andar talib e 
ilmi ke doar me jungle ke taraf mai ja raha tha ke mujhe pyaas ki bari shiddad 
mehsus hui aur bechain ho gaye, ke tabhi badal ka ek tukra aya aur baarish shru ho 
gayi, khyal kiya ke pehle dekhun ye baarish kis ki taraf se hai, kudrat ki taraf se ya 


isme khuch shaitaani karastaani hai 


Badal chatey, ek noor zahir hua, noor se awaaz ayi, Abdul Qadir, teri ibadato se mai 
bahot khush hua, har haram cheez maine tujh par halaal kar di, aaj se namaz ki 
zarurat nahi hai tujhe, mai tujhse raazi ho gaya. Sarkar ne ‘lahol’ para aur saara noor 
dhuan ban gaya, awaaz ayi, Abdul Qadir tujhe tere ilm ne bacha liya, kaha, mardud 
phir gumraah karta hai, farmaya, mujhe mere ilm ne nahi mere rab ne mujhe 


bachaya, kaha Abdul Qadir is tareekhe se 70 abdaalo ko gumraah kar chuka hun 


Ye Iblees tha, Sarkar se pucha apne kaise jana wo Iblees tha, farmaya 2 wajah se 

(a) Ke mere Huzur # ne farmaya hai Allah ka deedar duniya me mumkin nahi hai 

(b) Mere Huzur $ par jab haraam halaal na hua to Abdul Qadir kaun hota hai jis par 
haraam halaal ho gaya 

(c) Hadees: Sarkar Ghaus e Azam 4s di ia) ne “Ghunyutut Talebeen” me Hadees 
likhi, Hazrat Abu Huraira 4e jdi ù (2) kehte hain ke maine Rasulallah $ se 


bahot Hadeese sunta tha, khoob Hadees sunta tha, lekin mai byaan nahi karta 


tha, inko Huzur £ ne ek martaba bulaya, farmaya, Hadeese sunte ho byaan nahi 
karte, deen kyun chupate ho, boley, ya Rasullallah , bahot si Hadeesen hain jo 
mai apse suntan hun us par mera khud ka amal nahi hai, Huzur $ ne farmaya, 
zaruri nahi, ke tumhara har baat par amal ho, pahoncha de jo bhi tu janta hai, ho 


sakta hai jis tak tu pahonchaye wo amal kar le 


Ahle Hadees kehte hain ke qutub abdaal ka koi tasawwur nahi hai yahood aur 
nassara se aya hai, shaitaniyat ka darja hai, jab ke inhi ke chapi hui Ghunyatut 
Talebeen me Pg 258, Ghous paak farmate hain, ye 40 abdaal hain jinse zameen ka 
nizam qayam hai aur ye parwar digar ki pakeezgi byaan karte hain, yehi qayamat me 


Safarish karne wale hain 


Hadees: Mishkat Sharif, Kitabul Manaqib, Vol 3, Hadees 6278. 
Mishkat Sharif, Kitabul Fitan, Vol 3, Hadees 6015 


Hazrat Shoaib ibn Obaid kehte hain ke Hazrat Ali ke saamne mulk e Shaam ka zikr 

hua, kehne wale ek shaks ne Ali se kaha ke ap un logo par laanat bhejiye, Hazrat Ali 

ne kaha, hargiz nahi, mai mulk e sham ke logo par laanat nahi bhej sakta isliye ke 

maine Allah ke Rasul ko kehte hue suna, Shaam me to abdaal raha karte hain, aur 

unki tadaad 40 hai, un 40 me se jab bhi kisi ek ka inteqaal ho jata hai Allah unki 

jagah dusra abdaal foran muntakhab farma deta hai, aur ye wo hain jinke sadqe me 

tum par baarish barsayi jaati hai, inhi ke sadqe tofail tum dushmano pe fateh pate 

ho, aur inhi ke sabab se Allah ka azaab tum par se taal diya jata hai 

- Musanade Imam Ahmed, Vol 1, Pg 122 

- Imam Tabrani ne Majemul Kabir Vol 10, Pg 63, Hadees 1039 

- Imam Abu Noyem ne Hilyatul Auliya ki Vol 3, Pg 225, Hadees 308 

- Ahle Hadees kehte hain ke Khizir -d 445 mar chuke, Ghunyatut Talebeen Pg 
258, me Ghous paak farmate hain ke har saal haj ke moake par Arafat ke maidan 
me Hazrate Jibreel -dl 44e, Hazrate mikael a-di 4e, Hazrate israfeel -dl aye 
aur hazrtae khizir 2! 44e jama hote hain, zam zam pite hain, ek dusre ke sar ko 


mundte hain, dua byaan karte hain phir ye juda ho jate hain 


- Sarkar Ghous Paak farmate hain, maine Jahannam ke daroga se pucha, tere paas 
jahannam ka koi daftar yane registar hai, daroga ne jawab diya, ji hai Abdul 
Qadir, apne pucha kya usme mere mureedo ka bhi naam hai, daroga kehta hai, 


ke kasam parwar digar ki apke koi mureed ka naam nahi hai usme 


Ghaus Paak farmate hain, logo wajah jaante ho, Allah ne mujhse wada kiya, ke 


jo tujhse mureed hoga, begair tauba kiye usko is duniya se rukhsat nahi karunga 


Ghausiyat kya hoti hai bataya Ghous Paak ne Futuhul Ghaib ke Pg 65 par, likhte 
hain, ye auliya wo hain jinse sabab se zameeno aur asmaan qayam hain, aur murdo 
aur zindo dono ko inhi se qaraar hai, aur ye wo hain jinhe Allah ne badshahat ata ki 
hai, aur ye zameen pe aise nafis hain, aise mojud hain jaise zameen me keeley gaar 


di gayi hoan, bus ye sab jitney hain tamaam paharo ki tarah mustakahem hain 


Khwaja Gharib Nawaz aur Ghous Paak ki akhri mulaqat Baghdad me: 

Wakiya: Sarkar Gharib Nawaz 4e Š åsa; jab Hindustan ke liye tashrif le rahe the to 
Hazrat Ghaus e Azam 4e dl Za) se mulaqat ke liye pahonche, inki zayifi ka alam 
hai aur Sarkar Gharib Nawaz 4e à aa, ki jawani ka alam hai, aur ye akhri mulaqat 
thi Baghdad me, to khuch qayam raha, Hazrat Gharib Nawaz 44e àl 44) ka aur ap ek 


rishte se Sarkar Ghaus e Azam 4e & 443) ke bhanje bhi hote hain. 


Ek din Hazrat Ghaus e Azam ne irshad farmaya, Moinuddin, kal jo farjr ki namaz 
hamare piche par lega wo Jannat me jayega, magar shart ye hai ke ye raaz kisi pe 
zahir mat karna, Sarkar Gharib Nawaz ne kaha, Ji Huzur. Ab Sarkar Gharib Nawaz 
raat me uthe aur ek ek ke ghar jakar darwaze khat khatate aur farmate ke aj fajr me 
namaz jo hai Jama Masjid me parna Ghous e Paak ke piche, pucha kyun wahan 
kyun parna, kaha isliye ke Ghous Paak ne farmaya ke jo aaj fajr jo mere piche namaz 


par lega wo Jannati, natija ye hua puri Jama Masjid Baghdad bhar gayi 


Fajr ki azaan hui, mamul ki tarah Ghous e Paak 44e àl 443g tashrif laye masjid me, to 
dekha ke itna bara majma, idd ke din itna majma nahi hota, maidano tak majmah, 
har jagah log hi lgo, ap barey ta'ajjub hue, andar aye, namaz parayi, salaam phaira, 


phir mimbar par tashrif laye, farmaya ke itne log jama ho gaye hai, zarur ye raaz 


faash kiya gaya hai, maine apne chand makhsus log ko bataya tha, kaun hai jisne is 


raaz ko faash kiya. Hazrat Moinuddin Ajmeri 445 Al 443) khare hue 


Sarkar ye khata mujhse hui, Moinuddin mai ye batana bhul gaya tha ke jo is raaz ko 
faash karega wo Jahannam me jayega, tumhe is baat se dar nahi laga ke tum 


Jahannam me chale jaoge. 


Hazrat Khawaja Gharib Nawaz 44e & 143) barey haath joar kar kehte hain, Sarkar, 
beshaq apka kaul hai, patthar ki lakeer, lekin maine socha ke agar ek Moinuddin 
jahannam me jata hai aur ek Moinuddin ke sabab me itne log jannat me hain, to 
sauda sasta hai. Ghaus e Azam ne farmaya, ye tumhara imtehaan tha, jao tum Jannat 


me sab se agey rahoge. (Subhanallah) 


Ek shaks Ghaus Paak ke paas aya, bari karamat suni thi, beemaro ko shifa de dete 
hain, murdo ko zinda kar dete hain, chalo apni ankhon se karamat dekhenge aur 
mehmaan thehra 40 din, Ghous Paak ko bare ghaur se dekhta raha par koi karamat 
zahir nahi hui, jaane laga, kaha abdul qadir ijazat dijiye, kaha ke khuch din aur 
rehte, arz kiya jo maqsad ke liye aya tha wo maqsad to pura hua nahi, farmaya kya 
maqsad tha, apne farmaya, ke ye baat ai shaks, tu karamat dekhne ke liye aya kya 
tune mera koi kaam shariyat ke khilaf karta dekha, bola nahi dekha, ai shaks isse 
bari aur tujhe kya karamat dikhaun ke mera har kadam Rasulallah ke shariyat ke 


mutabik hai 


Wakiya: Ghous Paak ne baraat ko patthar ka bana diya 
Ek jagah pahari ilaka, Ghous Paak baithe hue hain majlis se khitaab kar rahe hain, 


ek baraat dhol bajatehue nachte hue guzar rahi hai, apko kalaam logo tak 
pahonchane me dushwari hui, jalaal aya, irshad farmaya, ke ye patthar ke kyun nahi 
ho jaate, jitni baraat thi sab patthar ki shakl me ho gayi, majlis me ek haiwat taari ho 
gayi ke apse koi arz kar sake ke sarkar jaane dijiye, maaf kar dijiye, majlis khatm 


hui, ap apne ghar tashrif le aye. 


Takreeban 15 se 20 roz tak wo baraat patthar ki shakl me rahi, Ahle Baghdad ka paas 


se guzar hota dekhte aur ibrat hasil karte, magar kisi me itni jurrat nahi ke jalaal e 


Ghousiyat ka mugalba kar sakey, ap apne hujrey me baithe hue hain, apke sahab 
zaade Shaikh Abdul Wahab 4 ¿Jai dl (02) apke pair daba rahe hain, farmaya, sahab 
zaade aj hamara dariya e sakhawat josh me hai, bahot khush hain hum khuch 
mangna ho to maango, (issey wali ka ikhtiyar sabit hua) huzur, un baraat walon ko 
maaf farma dijiye, farmaya “unhe choara”, jumle jaari hue, baraat dhol bajate hue 


nikal gayi, logo ne pucha kitne din thehre hue the, boley humto abhija hi rahe hain. 


8. Ullema kehte hain ke Ramzan Mubarak ke khuch din pehle Ghaus e Azam ki 
wiladat hui, aur jab Ramzan aya to Ghaus e Azam chote sheerkhan bacche hain, abhi 
khuch mahine ka arsa guzra hai, halat ye hai ke sehri ke wakht apni maa ka doodh 
pitey tha phir aftaar tak phir kabhi doodh nahi piye, Ghaus Paak ki ye karamat hai 


Ghair Mugallid ka moulvi kehta hai ke ye kissa mangarat hai, is karamat ka mazag 
urata hai, kehta hai ke maa ke paith se paida hote hi roza rakhne lage aur namaz kab 
pari, roza bari ibadat hai ya namaz, is tarah ki bakwas karte hain inke mullah, Ghaus 
Paak ke is karamat ke wakiye jo ke sehri ke wakht doodh pina aur aftaar tabk na 
peena kin kin buzurgo ne likha hai dekhiye: 


(a) Hazrate Imam Abul Hasan Shatuni 44e ål 243), inki wisaal 640 hijri me hui, 
“Bahjat Ul Asrar” Pg 262 par inhone likha, ap Allama Zehbi jinko wahabi bahot 
mante hain jinka inteqal 774 hijri me hua, apni kitaab me Imam Shatuni ke 
baare me farmate hain ke Imam Shatuni wo hain jo Mohakkaur Rijaal kaha jata 
hai, wo paras ke tarah hain, wo jis raawi ke baare me keh dain ke wo khara hai 
to wo khara hai aur jiske bare me keh dain ke jutha hai to usey jhutha maan liya 
jata hai, apka ye maqam hai, apke abao ajdaad shaam ke rehne wale the, magar 
ap Tahera me 440 hijri me paida hue aur Imam Zehbi kehte hain ke mai khud 
apse mila apki majlis me maine shirkat ki apko suna, wo Sheikh Abdul Qadir 
Jilani 44e àl 243) ke sacche ashigo me se the, apne Shaikh Abdul Qadir Jilani ke 


managib aur kamalat par zakheen kitaab likhi 


Hazrate Imam Abul Hasan Shatuni 445 äl 243) ke bare me riwayat byan ki gayin 
ke Sarkar Ghaus e Azam aur inke darmiyan sirf 2 waasten hain, aur inhone 


Ghaus Paak ke har wakiye ko aisa likha jaisa Hadeeso me sanad ke saath likha 

jata hai, aur inke baare me ye bhi ata hai, ke Ghaus e Azam ne apne zamane me 
ye paishe ghohi ki thi, ke mere baad ek aisa shaks paida hoga jiska naam Abul 
Hasan hoga mere halate zindagi par kitaab likhega aur wo meri bargah me itna 
maqbul hai ke jo mujhe na paye Abul Hasan ko dekh le, jisne mujhe nahi dekha 
wo Abul Hasan ko dekh le goyah usne mujhe dekh liya, aise mohaddis ne likha 
hai ye wakiya 


Hazrate Imam Abdullah bin Asad Yafey 44e 4! 243) bahot bare mohaddis hain, 
inka inteqaal 778 hijri me hua, “Miratul Jinan” isme likhte hain ke Imam Abul 


Hasan wo hain apne zamane ke shaikh hain, imam hain, faqih hain” 


Hazrat Shah Abdul Haque Mohaddis Dehlvi 44e äl 442, farmate hain, unki 
kitaab hai “Zubdat-ul-Aasaar ” Pg 5, me kehte hain ke Bahjat UI Asrar, 


Tasawwuf ki bari maaruf wa mashur kitaab mani jati hai 


Hazrat Imam Abdul Rehman Jami 445 ål 443, apni kitaab “Nafahat al-Uns” Pg 


755 pe ye karamat ka wakiya nakal kiya hai 


Hazrat Allama Mohammad bin Yahya Shafi ne bhi apni kitaab me ye karamat 


wala wakiya nakal kiya hai 


Hazrat Imam Abdul Wahab Shaizani + ¿J à =) ne apni kitaab “Tabqatul 


Qubra” me Pg 249 pe is wakiye ko nakal karte hain 


Hazrate Allama Imam Mulla Ali Qari 4e 4! 443) apni kitaab “Nuzratul Fazir” me 


Pg 45 pe nakal karte hain 


Hazrat Daaro Shikoh ne apni kitab “Seeratul Auliya” me Pg 73 pe ye karamat ka 
wakiya likha 


Sheikh Abdul Haque Mohaddis Dehlvi ne apni kitaab “Zubdat-ul-Aasaar” Pg 44 
pe ye wakiya likhte hain 


Hazrat Allama Yusuf Ismail Labhani 4e 4! 443) jo apni sadi ke mujaddid maane 
jate hain inteqaal 1350 hijri, “Jame Karamatey Auliya” me Vol 2, Pg 103 pe likhte 


hain 


Haq par wo hai jsike dil me ishq e Rasul ho, haq par wo hai jiske dil me buzurgo ka 
adab hai, aur agar kisi ka dil isse khali ho to wo wakht ka kitna bhi manazir aur 


aalim kyun na ho wo hidayat par nahi 


Imam Fakruddin Razi 44e ål 242) ka mashur Wakiya: 


Baghdad me Jame Nizami ek mashur madrasa hai, ye us wakht ki baat hai jab Imam 
Ghazali 445 dl 242) Baghdad se nikal rahe hain, aur ek azeem shaksiyat ki jalwagiri is 
azeem madrasa me hoti hai, inke saath 2 aur saathi jo saath me aata hai isi madrasa 

me parne ke liye, ek ka naam hai ibne saqah, pure nizamiya me inke teeno ka aalam 


ye tha ke koi bacche inke muqable me zaheen nahi the. 


Ek martaba Baghdad me wakht ke ek buzurg hai, apne wakht ke Imam the Hadees 
ke jaanne wale the, sufi the, aalim , mohaddis the, bahot saare uloom ke maalik the 
ye buzurg. Ailaan hua ke Baghdad ki jama masjid me unka khitaab hoga, masjid 
puri bhar gayi, ye 3 taliba bhi us waas ki majlis me shirkat ki gharz se taiyar ho rahe 
hain, tabhi ibn Saqah aata hai, dosto jo shaksiyat ayi hai unke ilm ka bara charha 


hai, maine 10 sawal taiyar kiye hain. 


Mai unse ye sawal unse puchunga agar unhone iske jawab de dete hain to hum 
samajh lenge ke wakey wo aalim e deen hain buzurg hain, usne 10 sawal par kar 
sunaye, maqsad un buzurg ka imtehaan tha aur saath hi apne ilm par ghamand aur 
ghurur bhi ke mai bahot zaheen hun mujh jaise zaheen aur ilm wala koi dusra nahi. 
Dusre saathi ne suna to kehne laga ke tumhare sawal bahot ahem hain mai samajhta 


hun ke iska jawab wakht ka bara bara sa aalim bhi nahi de sakta. 


Teesre saathi inka khamosh hai, rai puchi ibn Saqah ne, kehta hai, ke na mai sawal 

karunga aur na mujhme itne jurrat hai ke mai imtehaan lun balke mai buzurgo ka 
adab karta hun, hume unka adab karna chahiye imtehaan lena bahot bari jurrat ka 
kaam hai ghustakhi hai tum bhi issey bacho, kyun ke Allah ke Rasul ki Hadees hai, 
Huzur $ farmate hain , ke jisne meri ummat ke aalim e deen ki ziyarat ke goya usne 


meri ziyarat ki mera deedar kiya. 


Ab ye taalib pahonche, saamne jagah nahi mili bahar kahin baith gaye, bus ye baithe 


hi the ke tabhi wo buzurg in teeno ka naam lekar inhe awaaz dete hain, inho ko 


kareeb bulaya ye choak gay eke Hazrat ko hamare naam kaise pata chala gaya, teeno 
par ek lazzat taari hua aur ye teeno majme ko cheerte hue un buzurg ke kareeb 


pahonche mimbar ke kareeb. 


Ab buzurg be sakhta farmate hain ke ai ibn Saqah sun tere 10 sawaal ye hain sawaal 
batana shru kiya aur uske jawab bhi bataye, jalal ki kaifiyat me buzurg farmate hain 
ke ai ibn Saqah tune tawheen ki gharz se ye sawal taiyar kiye, hamara imtehaan lena 
chahta hai, mai Allah ki bargha me dua karta hun aur mai lohe mahfuz pet ere talluk 
se dekh raha hun, ke tujhe apne ilm par ghamand aur ghurur bahot hai, tu bahot 
bara aalim e deen banega, eesaiyo se manazre karega, unhe deen ke taraf bulayega, 
saikro eesai tusse harenge aur tere targheeb par Islam me dakhil ho jayenge aur 


jannat pa lenge, lekin tu kufr par marega aur jahannam me jayega 


Dusre se kaha ke tune iske haa me haa milayi, iski tait ki thi, sun lohe mahfuz me 
mai tere baare me dekh raha hun, ke to wakht bahot bara tajir banega khub maal 
kamayega magar haal ye hoga ke tu 2 rakat namaz bhi sukun se par nahi payega, 


karobar ki fikr me mashur rahega. 


Teesre taalib e ilm ke taraf nigah daali, taalib e ilm laraz gaya, mere dono sathiyo ke 
baare me buri khabar sunayi hai mera kya hoga, dekhne wali nigaho ne ajeeb 
manzar dekha, buzurg mimbar se niche utre, shehzade ka haath chuma, mimbar par 
bithaya, kadam e nazneen ko liya, apne kaandhe pe rakha, aur irshad farmaya, ke 
shahabzade, mai lohe mahfuz pe dekh raha hun, yehi Baghdad ka mimbar hoga, isi 
mimbar par tu jalwagar hokar kahega, ke mera ye kadam tamam auliya ki gardano 
par hai us wakht mai mojud nahi rahunga lekin us wakht ki aaj mai tasdeeq kar 


raha hun, ye teesre taalib e ilm Sarkar E Ghous e Azam hain 


